Zirkonium(IV)bromidi

Zirkonium(IV)bromidi (ZrBr4) eli zirkoniumtetrabromidi on zirkoniumin ja bromin muodostama epäorgaaninen molekyyliyhdiste.

Ominaisuudet ja valmistus 
Huoneenlämpötilassa zirkonium(IV)bromidi on valkoista tai kellertävää kiteistä ainetta. Yhdisteen alkeiskoppi on kuutiollinen. Zirkonium(IV)bromidi reagoi veden kanssa hydrolysoituen zirkoniumoksibromidiksi. Aineen kemialliset ominaisuudet ovat samankaltaiset kuin zirkonium(IV)kloridilla.

Zirkonium(IV)bromidin valmitukseen on useita tapoja. Sitä muodostuu muun muassa kuumennettaessa zirkoniumia ja bromia, zirkoniumdioksidin, bromin ja hiilen välisellä reaktiolla tai zirkonium(IV)kloridin ja alumiinibromidin välisellä halogeeninvaihtoreaktiolla.
Zr + 2 Br2 → ZrBr4
ZrO2 + 2 Br2 + C → ZrBr4 + CO2
3 ZrCl4 + 3 AlBr3 → 3 ZrBr4 + 4 AlCl3

Lähteet

Bromidit
Zirkoniumyhdisteet